**Likumprojekta „Grozījumi Valsts civildienesta likumā” anotācija**

|  |
| --- |
| I. Kādēļ normatīvais akts ir vajadzīgs |
| 1.Atsauce uz Deklarāciju par Ministru kabineta iecerēto darbību, politikas plānošanas dokumentu un citiem dokumentiem, kuros dots uzdevums izstrādāt normatīvā akta projektu | Likumprojekts "Grozījumi Valsts civildienesta likumā” (turpmāk tekstā – likumprojekts) izstrādāts saistībā ar likumprojekta „Par vienotu valsts un pašvaldību institūciju amatpersonu un darbinieku atlīdzības sistēmu” izstrādi. |
| 2.Pašreizējās situācijas raksturojums | Valsts civildienesta likums šobrīd satur normas, kas regulē atlīdzības noteikšanu.Valsts un pašvaldību institūcijās darba samaksas jomā šobrīd pastāv dažādi normatīvie regulējumi, kuri nosaka atšķirīgus darba samaksas noteikšanas pamatprincipus dažādām amatu grupām un institūcijām. Daļai neatkarīgo institūciju, kuras saņem finansējumu no valsts budžeta, pastāv iekšēji regulējumi darba samaksas noteikšanai, tādējādi netiek nodrošināts caurspīdīgums. Tiek lietota dažāda terminoloģija, piem., mēnešalga, mēneša amatalga, darba alga, atlīdzība, atalgojums. Arī sociālās garantijas (pabalsti, kompensācijas un izdevumu segšana, kas saistīta ar darba pienākumu veikšanu) nav vienotas un tās ir jāpārskata gan pēc apmēriem, gan pēc būtības.Likumprojekta mērķis atlīdzības sistēmas sakārtošana, lai nākotnē padarītu atlīdzības sistēmu caurskatāmu, apvienojot vienā Jumta likumā visus noteikumus, kas attiecas uz valsts darbā strādājošo darba samaksu un sociālām garantijām; būtiski samazināt pastāvošo darba samaksas sistēmu skaitu un kopumā darba samaksas sistēmu valstī padarīt vienkāršāku un saprotamu.  |
| 3.Normatīvā akta projekta būtība | Likumprojekts izslēdz normas, kas regulē ierēdņa mēnešalgas, pabalstu, piemaksu, prēmiju, kompensāciju, kvalifikācijas celšanas un mācību izdevumu, kā arī ikgadējā un papildus atvaļinājuma noteikšanu un atlīdzību. Likumprojekts izslēdz normas, kas regulē ierēdņu amatu klasifikāciju un ierēdņa kvalifikācijas pakāpes noteikšanu. Likumprojekts izslēdz normas, kas regulē mēnešalgas noteikšanu pārceļot ierēdni citā amatā valsts interesēs un ar pārcelšanu uz citu apdzīvotu vietu saistīto izdevumu atlīdzināšanas kārtību. Šos jautājumus turpmāk regulēs likums „Par vienotu valsts un pašvaldību institūciju amatpersonu un darbinieku atlīdzības sistēmu”. |
| 4.Cita informācija | Citas informācijas nav. |
| **IV. Kāda var būt normatīvā akta ietekme uz spēkā esošo tiesību normu sistēmu** |
| 1.Kādi normatīvie akti (likumi un Ministru kabineta noteikumi) papildus jāizdod un vai ir sagatavoti to projekti, to būtība, kā arī ministrija, kura ir atbildīga par tā sagatavošanu. Par Ministru kabineta noteikumiem (arī tiem, kuru izdošana ir paredzēta izstrādātajā likumprojektā) – norāda to izdošanas mērķi un galvenos satura punktus, kā arī termiņu, kādā paredzēts šos noteikumus izstrādāt  | Ministru kabineta 20.12.2005. noteikumi Nr.995 “Noteikumi par tiešās pārvaldes iestāžu ierēdņu, darbinieku un amatpersonu un Centrālās vēlēšanu komisijas un Centrālās zemes komisijas darbinieku darba samaksas sistēmu un kvalifikācijas pakāpēm, kā arī ierēdņu pabalstiem un kompensāciju”, Ministru kabineta 05.08.2003 noteikumi Nr.434 „Kārtība, kādā valsts civildienesta ierēdnis ceļ kvalifikāciju ārvalstīs, un ar to saistīto izdevumu segšanas kārtība”, Ministru kabineta 02.01.2001. noteikumi Nr.4 „Kārtība, kādā ierēdnis atmaksā valsts pārvaldes iestādes segto mācību gada maksas daļu”, Ministru kabineta 03.05.2005. noteikumi nr.310 „Noteikumi par amatu klasifikācijas sistēmu un amatu klasificēšanas kārtību valsts tiešās pārvaldes iestādēs” ir piemērojami ne ilgāk kā līdz 2010.gada 30.jūnijam.Ņemot vērā, ka turpmāk atlīdzību regulēs likums „Par vienotu valsts un pašvaldību institūciju amatpersonu un darbinieku atlīdzības sistēmu”, šis likumprojekts skatāms vienlaikus ar likumprojektu „Par vienotu valsts un pašvaldību institūciju amatpersonu un darbinieku atlīdzības sistēmu”. |
| 2.Cita informācija | Citas informācijas nav. |
| VII. Kā tiks nodrošināta normatīvā akta izpilde |
| 1.Kā tiks nodrošināta normatīvā akta izpilde no valsts un pašvaldību puses – vai tiek radītas jaunas valsts institūcijas vai paplašinātas esošo institūciju funkcijas | Jaunas institūcijas netiks radītas. |
| 2.Kā sabiedrība tiks informēta par normatīvā akta ieviešanu | Likumprojekts tiks publicēts laikrakstā "Latvijas Vēstnesis", kā arī iekļauts Normatīvo aktu informācijas sistēmā (NAIS) un bezmaksas normatīvo aktu datu bāzē www.likumi.lv. |
| 3.Kā indivīds var aizstāvēt savas tiesības, ja normatīvais akts viņu ierobežo | Satversmes tiesā. |
| 4.Cita informācija | Citas informācijas nav. |

Anotācijas II., III.,V. un VI. sadaļa uz likumprojektu neattiecas.

Finanšu ministrs E.Repše

Vīza:

valsts sekretārs M.Bičevskis

21.10.2009 15:28

I.Artemjeva,67095599

Ineta.Artemjeva@fm.gov.lv